ช่วยสรุปเรื่อง GDP ของสหรัฐในไตรมาส 3 ให้หน่อยค่ะ
สหรัฐประกาศตัวเลข GDP ในไตรมาส 3 โดยที่เศรษฐกิจสหรัฐกลับมาเติบโตมากถึง 33.1% เมื่อเทียบกับไตรมาส 2 ที่ผ่านมา ตัวเลขดังกล่าวนี้ยังทำให้เศรษฐกิจของสหรัฐฟื้นตัวในรูปแบบตัว V นอกจากนี้เศรษฐกิจของสหรัฐเองก็ยังมีความหวังที่จะกลับมาเติบโตเท่าก่อนช่วงการแพร่ระบาด COVID-19 ได้เร็วๆ นี้ ซึ่งเหลือเพียง 3.5% เท่านั้น จากปัจจัยสำคัญคือตัวเลขภาคการบริโภคที่แข็งแกร่ง ขณะที่ตัวเลขต่างๆ ของเศรษฐกิจสหรัฐในไตรมาส 3 เมื่อเทียบกับไตรมาส 2 ที่ผ่านมานี้เริ่มฟื้นตัวไม่ว่าจะเป็นด้านการใช้จ่ายของภาคธุรกิจที่เติบโต 20.3% หรือแม้แต่ความต้องการอสังหาริมทรัพย์ที่เติบโตถึง 59.3% อย่างไรก็ดีเการใช้จ่ายของรัฐบาล และภาคการส่งออกของสหรัฐเองยังไม่ฟื้นตัวในไตรมาสนี้ อย่างไรก็ดีถ้าหากเทียบกับปี 2019 ที่ผ่านมา GDP ของสหรัฐไตรมาส 3 ของปีนี้ยังถดถอยอยู่ที่ -2.9% ในบทวิเคราะห์ของ Credit Suisse มองว่าเศรษฐกิจสหรัฐหลังจากนี้จะเติบโตได้ขึ้นอยู่กับเรื่องสำคัญๆ ได้แก่ การแพร่ระบาดของ COVID-19 ระลอกใหม่ที่จะควบคุมได้หรือไม่ นอกจากนี้ยังรวมไปถึงมาตรการกระตุ้นเศรษฐกิจจากรัฐบาลสหรัฐหลังจากนี้ ซึ่งถ้าหากมีมาตรการกระตุ้นเศรษฐกิจก้อนใหญ่ Credit Suisse ยังมองว่าสหรัฐจะสามารถฟื้นตัวได้อย่างแข็งแกร่ง ทางด้านของ ING ได้วิเคราะห์ว่าเศรษฐกิจสหรัฐเองนอกจาก COVID-19 แล้วยังมีความไม่แน่นอนหลังจากการเลือกตั้งประธานาธิบดี อัตราการว่างงานรวมที่ยังสูงเกิน 10 ล้านตำแหน่งที่ยังกดดันเศรษฐกิจ และอาจมีจำนวนผู้ว่างงานที่เพิ่มสูงขึ้นได้อีกถ้าหากมีการแพร่ระบาดของ COVID-19 ระลอกใหม่ มุมมองนักวิเคราะห์ของ Bloomberg คาดว่าเศรษฐกิจของสหรัฐจะกลับมาติบโตเท่าก่อนช่วงการแพร่ระบาด COVID-19 ได้ในช่วงไตรมาส 1 ของปี 2021
สหรัฐอเมริกาประกาศตัวเลข GDP ในไตรมาส 3 โดยเศรษฐกิจกลับมาเติบโตถึง 33.1% เมื่อเทียบกับไตรมาส 2 ทำให้เศรษฐกิจฟื้นตัวในรูปแบบตัว V และมีความหวังที่จะกลับมาเติบโตเท่ากับก่อนการแพร่ระบาดของ COVID-19 ตัวเลขต่างๆ เติบโตจากการใช้จ่ายภาคธุรกิจและความต้องการอสังหาริมทรัพย์ แต่การใช้จ่ายของรัฐบาลและการส่งออกยังไม่ฟื้นตัวในไตรมาสนี้
จากการวิเคราะห์ของ Credit Suisse กล่าวว่า เศรษฐกิจสหรัฐหลังจากนี้จะเติบโตได้ขึ้นอยู่กับการควบคุมการแพร่ระบาดของ COVID-19 ระลอกใหม่จะทำได้หรือไม่ และหากมีมาตรการกระตุ้นเศรษฐกิจจากรัฐบาลก้อนใหญ่ เศรษฐกิจก็จะฟื้นตัวได้อย่างแข็งแกร่ง
ส่วนการวิเคราะห์ของ ING กล่าวว่า นอกจากการแพร่ระบาดของ COVID-19 แล้วยังมีอัตราการว่างงานที่อาจสูงขึ้นหากระบาดระลอกใหม่และความไม่แน่นอนหลังจากการเลือกตั้งประธานาธิบดี ในขณะที่การวิเคราะห์ของ Bloomberg กล่าวว่า ช่วงไตรมาส 1 ของปี 2021 เศรษฐกิจจะกลับมาเติบโตเท่ากับก่อนการแพร่ระบาดของ COVID-19
ความรู้ทางการเงิน,ข่าวเศรษฐกิจและการเงิน